Iż-żagħżugħ ittieħed l-isptar u jinsab fil-periklu tal-mewt Żagħżugħ jinsab fil-periklu tal-mewt wara argument li kellu ma raġel ieħor f’appartament f’San Ġiljan. Il-każ seħħ għall-ħabta tas-6:00am fi Triq il-Foresta. Mill-ewwel informazzjoni jirriżulta li ż-żagħżugħ ta’ 22 sena minn Sqallija mar minn jheddu fl-Għassa ta’ San Ġiljan biex jitlob l-għajnuna. Jidher li kellu xi jgħid ma’ raġel ieħor f’appartament u dan tal-aħħar allegatament aggredih b’sikkina. Huwa ttieħed l-Isptar Mater Dei fejn ġie ċċertifikat li qed isofri minn ġrieħi serji. Dwar il-każ infetħet inkjesta Maġisterjali.